Duin in die Weg - Lekker Kampplekke
You are here: Home / Kampplekke / Duin in die Weg
Voeg by Gunsteling 14
NAASTE DORP: Upington (70km)
STREEK: Groen Kalahari
TARIEWE VANAF: R350.00 per staanplek
Duin in die Weg is ’n gasteplaas sowat 70 km buite Upington op die N10 geleë. Die gasteplaas word omring deur Kalahari-veld en is slegs sowat 700 m van die Oranjerivier af geleë. Duin in die Weg Gasteplaas is ideaal vir gaste wat opreis is na Upington, Namibië of die Kgalagadi.
Die kampterrein is op gras in ‘n pragtige kameeldoringwoud. Al die kampplekke het elektrisiteit asook waterpunte met skoon boorgatwater. Die ablusiegeriewe het warm en koue water en daar is wasbakke vir skottelgoed langs die ablusieblokke. Al die staanplekke het braaigeriewe.
Daar is ook verskeie verblyfsopsies wat wissel van oornagkamers tot selfsorg-eenhede. Daar is lugversorgers in alle kamers. Elke gebou, kamer en chalet het ‘n naam wat afgelei is van die inheemse bome en bosse wat in die omgewing voorkom. Van die eenhede se name is bv. Kameeldoring, Lemoendoring en Soetdoring. Braaigeriewe is beskikbaar by alle kamers en chalets.
Ontbyt kan gedurende die week gereël word en wingerdhout kan ook aangekoop word.
Aanwysings 70 km buite Upington op die N10
Kontak persoon Annemarie Brand
Kontak nommer 083 303 7769
Kontak nommer 054 741 0167
Duin in die Weg is een van daai multi-funksionele plekke wat veral goed is vir jongmense. Die atmosfeer maak terapeutiese sessies soveel intenser. Die aktiwiteite wat aangebied word is wonderlik. Die hindernisbaan is leer deur speel. Die riviervaart en staproetes bied ook die geleentheid om nuwe vaardighede op ‘n pretige manier aan te leer. Duin in die Weg is ‘n plek waar elke individu op verskillende vlakke kan ontwikkel. Ongelooflike plek!
Luukse Chalet (Eenheid A):
Hierdie eenheid bied slaapplek vir 2 gaste. Elke chalet beskik oor ‘n koninggrootte-bed met en-suite badkamer, oopplan-leefarea met ‘n dubbelslaapbank en ‘n kombuis. Handdoeke word voorsien. Die eenheid is ook toegerus met ‘n lugversorging, Daar is ‘n braai-area onder die kameeldoringboom op die grasperk voor die eenheid. Seep, koffie, tee en suiker met melk word voorsien. Die kraanwater is veilig om te drink en kom vanaf ‘n natuurlike boorgat op die perseel. Kostes vanaf R1200.00 per eenheid.
Ekonomiese Selfsorg-chalet (Eenheid B):
Hierdie eenheid bied slaapplek vir 2 gaste. Die selfsorg-chalet het lugversorging, ‘n aparte slaapkamer met ‘n koningingrootte-bed, ‘n en-suite badkamer en ‘n kombuis. Handdoeke, seep, water, koffie, tee, suiker en melk word voorsien. Daar is ‘n braai-area onder op die grasperk voor die chalet. Die kraanwater is veilig om te gebruik en kom vanaf ‘n natuurlike boorgat op die perseel. Kostes vanaf R710.00 per eenheid.
Ekonomiese Selfsorg-eenheid (Eenheid C):
Hierdie selfsorg-chalet het lugversorging en is geskik vir 4 volwassenes of 2 volwassenes met 2 kinders. Die eenheid het ‘n aparte slaapkamer met ‘n koninggrootte-bed, ‘n stapelbed, en-suite badkamer en ‘n kombuis. Handdoeke, seep, water, koffie, tee en suiker met melk word voorsien. Daar is ‘n braai-area op die grasperk voor die chalet. Die kraanwater is veilig om te gebruik en kom vanaf ‘n natuurlike boorgat op die perseel. Kostes vanaf R710.00 per eenheid.
Selfsorg kamer (Eenheid D):
Elke kamer is geskik vir ‘n gesin met 2 volwassenes en 2 kinders onder 12 jaar. Elke kamer het ‘n koninggrootte-bed wat in 2 enkelbeddens omskep kan word, 2 matrasse vir kinders en ‘n en-suite badkamer met ‘n stort en toilet. Daar is lugversorging, ‘n yskas, ketel, mikrogolfoond, broodrooster en eetgerei in die kamer. Handdoeke, seep, water, koffie, tee, suiker en melk word voorsien. Daar is nie kookgeriewe in die kamer nie, net braaigeriewe buite die kamer. Die kamer het toegang tot ‘n stoep wat ‘n uitsig oor die eiendom bied. Kostes vanaf R560.00 per eenheid.
Oornagkamer (Eenheid E):
Hierdie kamers het ‘n koninggrootte-bed en is geskik vir 2 gatse. Daar is ‘n yskas, mikrogolfoond, ketel en lugversorging in die kamer. Handdoeke, seep, water, koffie, tee, suiker en melk word voorsien. Die kamer het toegang tot ‘n stoep wat ‘n uitsig oor die eiendom bied. Kostes vanaf R510.00 per eenheid.
Slaapsaal Eenheid F):
Die slaapsaal is geskik vir groot groepe met maks 12 gaste. Elke slaapsaal het lugversorging, 4 tripelstapelbeddens en ‘n en-suite badkamer. Kostes vanaf R1800.00 per eenheid.
7 Passes Tented Camp Eastco Parys